《十四日推枕引酒信笔书此》
宋代·韩淲

空云春昼长，明晦苦参错。连朝服衾枕，疲苶不可作。

岂唯虑归服，去没逢蛟鳄。卧闻耕桑家，种败蚕栖箔。

忧来故耿耿，政尔须杯勺。酸甜无正味，聊以慰寂寞。

譬如无弦琴，亦寓山水乐。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。